saabki aasta läbi. see on olnud vist parim aasta siiani (algus oli 1980). tänan aastas osalenuid!    täna harisime vaimu ja keret. käisime miro näitusel. peebi kommenteeris valjult: jube!  no mulle meeldis.  käisime tartu maanteel 1s kohas söömas. Mack Bar-B-Ques. kui sul juhtub mõni laps või sõber olema, siis on see väga tore koht kuhu minna.    noh ja ülejäänud aja ma vehin hantlitega. järgmisel aastal  plaanin tööle minna ja mõtlen, et kui näiteks laotööliseks tahaksin minna, siis hea vorm ei ole kahjuks. plaan on minna sügisel. suvel oleks tore tänavakive panna. saaks hea jume ja vormi ühteaegu ja ma tean, et mõnes firmas antakse vormiriided ka.  täna tuli kiri, et hakka oma prügi pesema. eks seegi eeldab head füüsilist vormi.  võin minna ka tapamajja seakeresid loopima. seal ka füüsiline töö ja vormiriided. kas käte ja jalgadeta siga on rümp või käib see ainult kala kohta?  sel aastal sain  teada, et alguses on tall. uteks saab lammas siis kui ta on lapse saanud. poisstall muutub mingil hetkel jääraks ja siis peale vägivalda on ta oinas.  kas see pole ebaõiglane, et isasel lambal on nagu nimesid rohkem? (võimalik, et mu teadmistest on vead sees).    eile toimus venna pruudi ametlik esitlus. tegu pole kodukesetlinna angelaga. tüdruk oli sümpaatne ja isegi sõi. vend on muidugi seitsmendas taevas ja telefoniarved on tal kasvanud neljakohaliseks.    täna pakkisin 15 kilo  kingitusi, sest EI! pühad pole veel läbi.